Ranchi : झारखंड में सरकार गिराने के नाम पर हाई वोल्टेज ड्रामा जारी है. तीन विधायकों को 'सेट' कर लिये जाने की बातें हो रही हैं. माननीयों की खरीद फरोख्त के आरोप में तीन लोगों से पुलिस पूछताछ में लगी है. इस कांड के लिए कांग्रेस झामुमो भाजपा पर ऊंगली उठा रहे हैं. भाजपा इसे महागठबंधन सरकार का प्रायोजित ड्रामा बता रही है. खरीद फरोख्त प्रकरण और इसका सच जानने को सीबीआई जांच की डिमांड भी हाईकोर्ट से की जा चुकी है. इन सबके बीच वरिष्ठ विधायक सरयू राय ने अपनी आशंकाएं जाहिर की हैं. कहा है कि पूरे प्रकरण का असल सच लोगों के सामने नहीं आने वाला है. इस पर सस्पेंस बना ही रहेगा.
 सरयू राय ने ट्विटर के जरिये अपनी बात रखते हुए कहा है कि सरकार गिराने का बहुप्रचारित मामला अंततः "राजनीतिक नादानी" का नायाब उदाहरण साबित होगा. उन्हें पुलिस की जांच पर भरोसा है. जांच अधिकारी अपना काम पूरा कर लेंगे. वे किसी निश्चित निष्कर्ष पर भी पहुंच जायेंगे. पर इस प्रकरण के पीछे की असली बात सामने लाने में किसी की रुचि नहीं होगी. न तो सरकार की, ना ही विपक्ष की.
 विधायकों की खरीद फरोख्त केस में कांग्रेस के विधायक संदेह के घेरे में हैं. इस पर पार्टी का शीर्ष नेतृत्व और प्रदेश कांग्रेस अब गंभीर है. प्रदेश नेतृत्व अब पार्टी विधायकों की बैठक करने की बजाय उनके साथ अलग अलग बातचीत करेगा. प्रदेश अध्यक्ष रामेश्वर उरांव के मुताबिक वोट से पराजित भाजपा अब नोट से सरकार को हटाने के मिशन पर है. पुलिस पूरे घटनाक्रम की जांच में है. अभी इस पर कुछ कहना मुनासिब नहीं. मंत्री और विधायक दल के नेता आलमगीर आलम मान रहे हैं कि उनकी पार्टी के विधायक एकजुट हैं. उनके विधायक टूटेंगे नहीं.
 
Ranchi : झारखंड में सरकार गिराने के नाम पर हाई वोल्टेज ड्रामा जारी है. तीन विधायकों को 'सेट' कर लिये जाने की बातें हो रही हैं. माननीयों की खरीद फरोख्त के आरोप में तीन लोगों से पुलिस पूछताछ में लगी है. इस कांड के लिए कांग्रेस झामुमो भाजपा पर ऊंगली उठा रहे हैं. भाजपा इसे महागठबंधन सरकार का प्रायोजित ड्रामा बता रही है. खरीद फरोख्त प्रकरण और इसका सच जानने को सीबीआई जांच की डिमांड भी हाईकोर्ट से की जा चुकी है. इन सबके बीच वरिष्ठ विधायक सरयू राय ने अपनी आशंकाएं जाहिर की हैं. कहा है कि पूरे प्रकरण का असल सच लोगों के सामने नहीं आने वाला है. इस पर सस्पेंस बना ही रहेगा. सरयू राय ने ट्विटर के जरिये अपनी बात रखते हुए कहा है कि सरकार गिराने का बहुप्रचारित मामला अंततः "राजनीतिक नादानी" का नायाब उदाहरण साबित होगा. उन्हें पुलिस की जांच पर भरोसा है. जांच अधिकारी अपना काम पूरा कर लेंगे. वे किसी निश्चित निष्कर्ष पर भी पहुंच जायेंगे. पर इस प्रकरण के पीछे की असली बात सामने लाने में किसी की रुचि नहीं होगी. न तो सरकार की, ना ही विपक्ष की. विधायकों की खरीद फरोख्त केस में कांग्रेस के विधायक संदेह के घेरे में हैं. इस पर पार्टी का शीर्ष नेतृत्व और प्रदेश कांग्रेस अब गंभीर है. प्रदेश नेतृत्व अब पार्टी विधायकों की बैठक करने की बजाय उनके साथ अलग अलग बातचीत करेगा. प्रदेश अध्यक्ष रामेश्वर उरांव के मुताबिक वोट से पराजित भाजपा अब नोट से सरकार को हटाने के मिशन पर है. पुलिस पूरे घटनाक्रम की जांच में है. अभी इस पर कुछ कहना मुनासिब नहीं. मंत्री और विधायक दल के नेता आलमगीर आलम मान रहे हैं कि उनकी पार्टी के विधायक एकजुट हैं. उनके विधायक टूटेंगे नहीं.